b"\n_START_ARTICLE_\nFockeeae\n_START_SECTION_\nDescripci\xc3\xb3\n_START_PARAGRAPH_\nS\xc3\xb3n herb\xc3\xa0cies perennes enfiladisses (moltes esp\xc3\xa8cies del g\xc3\xa8nere Fockea s\xc3\xb3n erectes) amb unes fulles ben desenvolupades i amb la tija lignificada. Solen assolir una bona mida. Normalment desenvolupen un \xc3\xb2rgan subterrani d'emmagatzemament, moltes vegades per a l'aigua, el qual \xc3\xa9s utilitzat pels habitants de la zona per al consum i per a guardar aigua. L'estructura floral d'ambd\xc3\xb3s g\xc3\xa8neres \xc3\xa9s molt similar, la difer\xc3\xa8ncia rau en el fet que l'\xc3\xa0pex de l'antera del g\xc3\xa8nere Fockea est\xc3\xa0 dilatat, mentre que al g\xc3\xa8nere Cibirhiza est\xc3\xa0 aplanat i membran\xc3\xb3s. A m\xc3\xa9s a m\xc3\xa9s, la part basal de la corol\xc2\xb7la a Cibirhiza \xc3\xa9s campanulada mentre que la de Fockea \xc3\xa9s tubular. L'antera \xc3\xa9s biloculada on el pol\xc2\xb7len s'agrupa en pol\xc2\xb7linis s\xc3\xa8ssils a la part dorsal del corpuscle."